водата се създава и публикува автоматично въз основа на данни от сензорно оборудване (например водомерна станция), системи (например воден модел) или инфраструктура (например статус на бентовете). Публикациите може да са зададени да излизат периодично или при достигане на определена стойност.
 4.1.4. Съобщение за ледови явления
 Съобщението за ледови явления съдържа информация за актуалната или прогнозната ледова обстановка за участък(участъци) от фарватера. Информацията за ледови явления обикновено се изготвя от компетентни служители въз основа на наблюдения по места и професионална оценка.
 4.1.5. Съобщение за метеорологичната обстановка
 Съобщението за метеорологичната обстановка съдържа информация за (опасни) за корабоплаването по вътрешните водни пътища метеорологични условия.
 С цел да се улесни разпространението на хидрометеорологичната информация от хидрометеорологичните мрежи до корабните водачи, могат да се публикуват съобщения за метеорологичната обстановка.
 4.2. Обяснение на XML-маркерите и стойностите на кодовете в NtS Reference Tables
 Значението на различните елементи, които се използват в дефиницията на XML-схемата на NtS (XSD), е представено в NtS Reference Tables в допълнение Д. Структурата, форматът и възможните стойности на всички XML-елементи са описани в NtS XSD в допълнение В.
 а)
 Координатите за географска ширина и дължина са кодирани съгласно Световната геодезическа система 1984 (WGS 1984) и са дадени в градуси и минути с минимум три, но за предпочитане — четири знака след десетичната запетая ([d]d mm.mmm[m] N, [d][d]d mm.mmm[m] E).
 б)
 Десетичните знаци в числовите полета са посочени с точка („.“). Не се използват разделителни знаци за хилядите.
 в)
 В NtS съобщенията се използват само следните мерни единици за включените в XML-съобщението стойности: cm, m3/s, h, km/h и kW, m/s (вятър), mm/h (дъжд) и градус по Целзий. Националните приложения могат да преобразуват мерните единици за удобство на ползвателите.
 4.3. Идентифициране на участъци от фарватера и обекти в NtS съобщенията
 С цел да се изпълнят минималните изисквания по отношение на данните за предоставяне на информация за обекти, които са от значение за вътрешното корабоплаване, както е посочено в член 4, параграф 3, буква а) от Директива 2005/44/ЕО, в раздела за обекти трябва да се използва ISRS Location Code. ISRS Location Code се използва за еднозначно идентифициране на обекти и участъци от фарватера и за осигуряване на оперативно съвместими RIS-системи и услуги (като съчетаване на информация за инфраструктурата от RIS Index, Inland ECDIS и NtS за нуждите на планирането на корабните рейсове).
 ISRS Location Code е 20-символен буквено-цифров код, който се използва за установяването на еднозначна и стандартизирана връзка между обектите в речните информационни услуги. Той се състои от следните задължителни елементи от данни, организирани в четири информационни блока:
 а)
 Блок 1: UN/LOCODE (5 символа, буквено-цифров код), съдържащ
 —
 код на държавата (2 символа, буквено-цифров код) (3), и
 —
 Location code (3 символа, буквено-цифров код, „XXX“, ако такъв не е наличен)
 б)
 Блок 2: Fairway section code (5 символа, буквено-цифров код, подлежи на определяне от националния орган)
 в)
 Блок 3: Object Reference Code (5 символа, буквено-цифров код, „XXXХХ“, ако такъв не е наличен)
 г)
 Блок 4: Fairway section hectometre (5-цифрен код, хектометър в центъра на зоната или „00000“, ако такъв не е наличен).
 ISRS Location Codes